  Анжелика Тихонова корреспондент Удмуртилэн тӧроез Александр Соловьёв но элькунысь Кун Кенешлэн тӧроез Владимир Невоструев «Единая Россия» партилэн ХVI йылпумъян-быръён ӧтчамаз пыриськозы. Со Москваын 21-тӥ-22-тӥ толшоре ортчоз. Кызьы ивортӥзы политикая огинлыклэн улосвыл ёзэтаз, ужрадын вить ар ӵоже ужамлы йылпумъянъёс лэсьтыны но азьланяз быдэстоно ужпумъёсты пусйыны, ужанрадлык кутыны чаклало. «Сизьым кенешон площадкаосын интыысь ёзэтъёсынымы, экспертъёсын, кивалтэтэ пырисьёсын эскером: мае быдэстыны луиз ини, мар лэсьтоно на пуктэм ужпумъёсты быдэстон понна матысь дыре но вуоно кӧня ке аръёсы», — вераз журналистъёслы «Единая Россия» партилэн Валтӥсь кенешезлэн секретарез Сергей Неверов. Площадкаослэн ниманъёссы партилэн ужанрадлыкезлэн люкетъёсызлы тупалозы: «Кунлэн ӟечлыкез», «Йылонлэн но дэлетлыклэн экономиказы», «Мер политика», «Визьмо кужым но лулчеберлыко азьветлон», «Тазалыко азьланез», «Ас юртад кузё луон», «Гурт возёсын кужмо кун». Площадкаос ужзэс йылпумъям бере быръёнъёс азьын кутэм ужанрадлыкез улонэ пыӵатэм но 2017-тӥ арлы ужпумъёс сярысь ивортодэт партилэн тӧроезлэн Дмитрий Медведевлы сётэмын луоз. Удмуртиысь ӧтчаме 19 делегатъёс мынозы. Соос пӧлы пыризы элькунмылэн тӧроез Александр Соловьёв, элькунысь Кун Кенешлэн тӧроез Владимир Невоструев, партилэн тӧроезлэн Дмитрий Медведевлэн улосъя мер приёмноеныз кивалтӥсь, «Единая Россия» партилэн улосвылъя политикая кенешезлэн азьвалтэтэзлэн ёзчиез Светлана Кривилёва но Ижкарлэн тӧроез Юрий Тюрин. Тегъёс: Политика ВладимирНевоструев Москва Удмуртия Россия ЕдинаяРоссия АлександрСоловьёв  